open-index/open-wikipedia-markdown huggingface dataset:
Βραβείο Σοφί

Το **Βραβείο Σοφί** (αγγλικά:**Sophie Prize**) ήταν διεθνές βραβείο για το περιβάλλον και για την ανάπτυξη, το οποίο συνοδευόταν από χρηματικό έπαθλο ύψους 100.000 δολαρίων ΗΠΑ. Η απονομή του γινόταν κάθε χρόνο, από τη θεσμοθέτησή του το 1997 από τον Νορβηγό συγγραφέα Γιοστάιν Γκάαρντερ (*Jostein Gaarder*) και τη σύζυγό του, Σίρι Ντάνεβιγκ (Siri Dannevig). Όφειλε την ονομασία του στο μυθιστόρημα του Γκάαρντερ *Sophie's World* (Ο Κόσμος της Σοφί). Η απονομή γινόταν στις 22 Ιουνίου στο Όσλο. 

Το 2013  ήταν η τελευταία χρονιά απονομής του βραβείου, λόγω εξάντλησης των κονδυλίων.

Οι νικητές του βραβείου μπορεί να ήταν οργανισμοί ή άτομα. Πρόεδρος της κριτικής επιτροπής ήταν η Νίνα Ντράνγκε (Nina Drange).

## Νικητές
* 2013:Μπιλ ΜακΚίμπεν
* 2012:Εβά Ζολύ
* 2011: Τρίστραμ Στιούαρτ
* 2010: Τζέιμς Χάνσεν 
* 2009: Μαρίνα Σίλβα, Βραζιλία
* 2008: Γκρέτσεν Ντέιλι
* 2007: Γκιόραν Πέρσον
* 2006: Ρομίνα Πικολότι
* 2005: Σίλα Γουάτ-Κλουτιέρ
* 2004: Γουανγκάρι Μαατάι
* 2003: Τζον Πίλτζερ
* 2002: Πατριάρχης Βαρθολομαίος Α΄
* 2001: ATTAC France
* 2000: Σέρι Λιάο
* 1999: Χέρμαν Ντέιλι και Τόμας Κότσερτι
* 1998: Δράση για τα Περιβαλλοντικά Δικαιώματα, Νιγηρία

## Παραπομπές


## Εξωτερικοί σύνδεσμοι
* Επίσημος ιστότοπος 
 

Κατηγορία:Πρώην βραβεία
Σπύλιος Αργυρακόπουλος

Ο **Σπύλιος Αργυρακόπουλος** ήταν αγωνιστής της Επανάστασης του 1821.

## Βιογραφικά στοιχεία
Η καταγωγή του ήταν από τα Σουδενά της Επαρχίας Καλαβρύτων στην ορεινή Αχαΐα. Υπηρέτησε υπό του στρατηγού Κωνσταντή Πετιμεζά και πήρε μέρος σε πολλές μάχες και ιδίως στην μάχη της 9ης Μαρτίου κατά των Οθωμανών της Πάτρας επί του πολιορκητού Θεόδωρου Κολοκοτρώνη.

## Πηγές
* 

Κατηγορία:Αγωνιστές του 1821
Κωνσταντίνος Μακρής

Ο **Κωνσταντίνος Μακρής** ήταν Έλληνας αγωνιστής της Ελληνικής Επαναστάσεως του 1821.

## Βιογραφικά στοιχεία
Η καταγωγή του ήταν από την Λυκούρια της ιστορικής επαρχίας Καλαβρύτων. Είχε μυηθεί στη Φιλική Εταιρεία από το Σωτήριο Χαραλάμπη το 1818. Από την αρχή του αγώνα υπηρέτησε ως Μπουλουξής, επικεφαλής δηλαδή αρκετών άτακτων στρατιωτών. Το 1824 προήχθη σε Εκατόνταρχο. Πήρε μέρος σε πολλές μάχες, μεταξύ των άλλων στην Πολιορκία της Πάτρας. Στο πατρικό του σπίτι έμεινε ο Νικόλαος Ταμπακόπουλος, όταν τον κυνηγούσαν οι αποσταλμένοι του Ασημάκη Ζαΐμη το Μάρτιο του 1821. Μετά την Επανάσταση του απενεμήθη ο βαθμός του ανθυπολοχαγού της Φάλαγγος και το Αργυρό νομισματόσημο με δικαίωμα να το φέρει σε όλες τις τελετές. Διετέλεσε δήμαρχος Λυκουρίας και το 1871 δήμαρχος Λευκασίου.
## Παραπομπές

## Πηγές
*Φώτιος Χρυσανθόπουλος, Απομνημονεύματα περί της Ελληνικής Επαναστάσεως, Αθήνα 1858.
* 

Κατηγορία:Αγωνιστές του 1821
Ασημάκης Σκαλτσάς

Ο **Ασημάκης Σκαλτσάς** ήταν καπετάνιος του 1821.

## Βιογραφικά στοιχεία
Η καταγωγή του ήταν από τα Άνω Σουδενά των Καλαβρύτων. Πριν την επανάσταση ήταν αρματολός. Είχε γίνει αρματολός της Επαρχίας Καλαβρύτων ως αντικαταστάτης του περίφημου Θανάση Πετιμεζά, και ήταν έμπιστος του Ασημάκη Ζαΐμη. Ως αρματολός προετοίμασε στρατιώτες και γι' αυτό βρέθηκε έτοιμος με την έναρξη της επανάστασης. Όταν λίγο πριν την επανάσταση φονεύτηκε ο προπορευόμενος Τούρκος συνοδός του Βοεβόδα των Καλαβρύτων Αρναούτογλου στην θέση της "Πλατανιάς", ο Αρναούτογλου γύρισε πίσω στα Καλάβρυτα, περνώντας πρώτα νύχτα από το σπίτι του Σκαλτσά στα Σουδενά, όπου και άφησε δυο μπαούλα πράγματα. Ο Αρναούτογλου εμπιστεύονταν τον Σκαλτσά, διότι ως αρματολός ήταν άνθρωπος της Τουρκικής εξουσίας. Ο Σκαλτσάς όμως μοίρασε τα πράγματα του Αρναούτογλού στους Έλληνες επαναστάτες.

Ο Σκαλτσάς, βοηθούμενος και από τα παιδιά του, Σωτήριο και Γεώργιο, όταν οι Καλαβρυτινοί πήγαν στο Λεβίδι, σταλμένος από τον Χαραλάμπη, πήγε στο χωριό Κακούρι με τους στρατιώτες του. Ο Σκαλτσάς σταθμεύοντας στο Κακούρι συνάθροισε και τους στρατιώτες των γύρω χωριών. Μόλις είδε τους Τούρκους να έρχονται στο Λεβίδι από την Τριπολιτσά για να χτυπήσουν τους Έλληνες, έβαλε φωτιά και ειδοποίησε τους Έλληνες του Λεβιδίου. Ακολούθησε η Μάχη του Λεβιδίου. Μετά τη Μάχη του Λεβιδίου ο Σκαλτσάς βρέθηκε στην Κόρινθο όπου ήταν και ο Αρχιμανδρίτης Φλέσας. Από εκεί πήγε στο Άργος, όπου πολιορκήθηκε στο μοναστήρι με τους λοιπούς Αργείους και τον Παπά Αρσένη Κρέστη από τον Κεχαγιάμπεη.

## Αναφορές


Κατηγορία:Αγωνιστές του 1821
Κατηγορία:Αρματολοί
Καρασπύρος

Ο **Καρασπύρος** ήταν αγωνιστής της Επανάστασης του 1821, από την ορεινή Αχαΐα.

## Βιογραφία
Η καταγωγή του ήταν από τα Νεζερά της Επαρχίας Καλαβρύτων. Πήρε μέρος πολεμώντας γενναία καθ' όλη την Επανάσταση και ηγούνταν επίσης ως οπλαρχηγός στρατιωτικού σώματος. Στο Λεβίδι φάνηκε στο έπακρον η παλικαριά του όπου μόνος του εκεί και εγκαταλελειμμένος από τους άνδρες του κλείστηκε στον ληνό του γέρο-Σταμάτη Δημητρακοπούλου πολεμώντας σκληρά και σκοτώνοντας πολλούς Τούρκους μέχρι που ήρθε ο Σκαλτσάς και έτρεψε τους Τούρκους σε φυγή. 

Εκτός αυτού πήρε μέρος στην Πολιορκία της Πάτρας, στο Μεσολόγγι, στην Ακράτα και αλλού.

## Πηγές
* 
* 

Κατηγορία:Αγωνιστές του 1821
Χαλκοφανίτης

Ο **χαλκοφανίτης** (αγγλ. chalcophanite) είναι ένυδρο ορυκτό οξείδιο του ψευδαργύρου, του σιδήρου και του μαγγανίου. Οφείλει το όνομά του στις ελληνικές λέξεις *χαλκός* και *φαίνεσθαι*, καθώς αλλάζει χρώμα όταν αναφλεγεί. Συνώνυμός του αναφέρεται ο **υδροφρανκλινίτης**.

Είναι σχετικά κοινό ορυκτό που εμφανίζεται σε ζώνες αποσάθρωσης μαγγανιούχων - ψευδαργυρούχων αποθέσεων. Ορυκτά με τα οποία σχετίζεται είναι ο κρυπτομέλας, ο μαγγανίτης, ο ετερόλιθος, ο ζινκίτης, ο μοντροϋδρίτης και ορισμένα πολύ σπανιότερα, (τζαμπορίτης, αϊοβαϊτης, μουσκοξίτης κ. ά.)

Απαντάται στις ΗΠΑ (Πολιτείες Νιου Τζέρσεϊ, Βιρτζίνια, Μοντάνα, Κολοράντο, Καλιφόρνια, Αριζόνα, Νέο Μεξικό, Γιούτα), στο Μαπίμι του Μεξικού, τη Νέα Νότια Ουαλία της Αυστραλίας, την Άνω Σιλεσία στην Πολωνία, τη Νότια Αφρική, την Τυνησία (μεγάλοι κρύσταλλοι) και σε αρκετές ακόμη χώρες με ελάσσονες εμφανίσεις.

Στην Ελλάδα απαντάται στα μεταλλεία Λαυρίου (Καμάριζα, μεταλλείο Ιλάριον αριθ. 50).

## Πηγές
*Handbook of Mineralogy
*Mindat.org
*Webmineral.com
*Mineralienatlas

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Χαλκοφανιτης
Κατηγορία:Ορυκτά του χαλκού
Κατηγορία:Ορυκτά του σιδήρου
Κατηγορία:Ορυκτά του ψευδαργύρου
Κατηγορία:Ένυδρα ορυκτά
ΜΕΒΓΑΛ

Η **ΜΕΒΓΑΛ** είναι μία από τις μεγαλύτερες ελληνικές εταιρείες παραγωγής φρέσκων γαλακτοκομικών προϊόντων στην Ελλάδα. Δραστηριοποιείται στην καρδιά της Μακεδονίας, όπου παράγεται το 70% του φρέσκου αγελαδινού γάλακτος της χώρας, και εισκομίζει την καλύτερη πρώτη ύλη από 504 φάρμες της περιοχής, δίνοντας ώθηση στην ελληνική κτηνοτροφία. 

H εταιρεία απασχολεί περίπου 650 εργαζόμενους στα Κουφάλια, καθώς και σε άλλες περιοχές (Αθήνα, Θεσσαλονίκη, Χαλκιδική, Κατερίνη, Ξάνθη, Ηράκλειο, Χανιά κ.α.), συνεργάζεται με εκατοντάδες ντόπιους προμηθευτές, και εκτός από τη στήριξη των Ελλήνων κτηνοτρόφων, έχει αναπτύξει μακρόχρονες οικονομικές συνεργασίες με πλήθος τοπικών φορέων αποτελώντας ισχυρό μοχλό επιχειρηματικότητας στη Μακεδονία, από το 1950 που είναι η χρονολογία της ίδρυσής της. Από το 1950 η εταιρεία υπογράφει περισσότερα από 430 προϊόντα, που έγιναν γνωστά για τις γεύσεις και τη διατροφική τους αξία, ενώ είναι πιστοποιημένα για την υψηλή τους ποιότητα. Πολλά από τα προϊόντα ΜΕΒΓΑΛ κατέχουν σημαντικά μερίδια αγοράς και είναι πρώτα σε πωλήσεις στην Ελλάδα και στο εξωτερικό.

## Προϊόντα
Ως οικογενειακή εταιρεία ελληνικών συμφερόντων, η επιχειρηματική δραστηριότητα της ΜΕΒΓΑΛ συμβάλλει εδώ και 71 χρόνια στον οικονομικό και κοινωνικό ιστό της Ελλάδας. Η ΜΕΒΓΑΛ παράγει και διαθέτει:
* Γάλα (φρέσκο γάλα, γάλα με κακάο, γάλα υψηλής θερμικής επεξεργασίας, γάλα χωρίς λακτόζη)
* Γιαούρτια (στραγγιστό γιαούρτι, παραδοσιακό γιαούρτι, επιδόρπιο γιαουρτιού με γεύσεις, λευκό γιαούρτι, γιαούρτι χωρίς λακτόζη)
* Τυροκομικά Προϊόντα (φέτα Π.Ο.Π., λευκά τυριά, κίτρινα τυριά, τυριά τυρογάλακτος, τριμμένα τυριά)
* Ροφήματα (αριάνι, ξινόγαλο, κεφίρ, πρωτεϊνούχα ροφήματα, χυμοί, τσάι)
* Προϊόντα για τα παιδιά (επιδόρπια γιαουρτιού με γεύσεις και σοκολατένια δημητριακά, κατσικίσιο επιδόρπιο γιαουρτιού με δημητριακά, γαλακτοφέτες, σνακς)
* Γλυκίσματα (ζελέ, κρέμες)
* Φυτικά ροφήματα
* Βούτυρο
Η ΜΕΒΓΑΛ έχει ξεχωρίσει και βραβευθεί πολλές φορές για την ποιότητα και την καινοτομία της. Είναι η πρώτη εταιρεία στην Ελλάδα που: το 1989 καινοτόμησε παράγοντας επώνυμη συσκευασμένη φέτα, το 1992 κυκλοφόρησε στην αγορά γιαούρτι με πρόσθετη επισυσκευασία, το 2012 παρήγαγε γαλακτοκομικό με στέβια (κεφίρ φράουλα με στέβια), το 2019 λάνσαρε γιαούρτια χωρίς λακτόζη με γεύσεις φρούτων κ.ά.

Η εταιρεία επιδιώκει την ποιότητα σε όλα τα επίπεδα και για το λόγο αυτό εναρμονίζει κατά το δυνατόν τις λειτουργίες της με τους 17 στόχους βιώσιμης ανάπτυξης του ΟΗΕ, δημιουργώντας με σεβασμό καλύτερους όρους για το περιβάλλον και τον άνθρωπο.

Στο πλαίσιο της περιβαλλοντικής της πολιτικής έχει πετύχει μείωση κατά 28,9% στις εκπομπές διοξειδίου του άνθρακα, με την επένδυση σύνδεσης στο δίκτυο φυσικού αερίου, ενώ στο πλαίσιο της πολιτικής της για συσκευασίες φιλικές προς το περιβάλλον, επιλέγει συσκευασίες ανακυκλώσιμες, με λιγότερο πλαστικό και από χαρτί FSC.
## Εξωτερικοί σύνδεσμοι
* ΜΕΒΓΑΛ, επίσημη ιστοσελίδα
* Ιστορία της ΜΕΒΓΑΛ

## Παραπομπές
Κατηγορία:Ελληνικές επιχειρήσεις
Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Μουρλογεώργης

Ο **Μουρλογεώργης** ήταν αγωνιστής του 1821.

## Βιογραφικά στοιχεία
Η καταγωγή του ήταν από το χωριό Σκούπι (σήμερα Πάος) των Καλαβρύτων. Κατά τις αρχές της επανάστασης ακολούθησε τον στρατηγό Κανέλλο Δεληγιάννη. Βρέθηκε με τα Καρυτινά σώματα στην πολιορκία του Λάλα μαζί με τον Δημήτρη Δεληγιάννη και έπειτα στην Πολιορκία της Τριπολιτσάς κατά τα Τρίκορφα και έμεινε εκεί όλο το χρόνο της πολιορκίας.

Αυτός και ο αδελφός του και άλλοι μερικοί απέδειξαν μεγάλο ζήλο και προθυμία στον πόλεμο. Ήταν πολύ καλός στο σημάδι και προκαλούσε συνέχεια τους Τούρκους για να γίνεται πόλεμος. 

Στις 12 Ιουνίου όταν έλειπαν οι αρχηγοί και οι άλλοι καπεταναίοι για να υποδεχτούν τον Δημήτριο Υψηλάντη, οι Τούρκοι πήραν θάρρος και νόμισαν ότι ήταν καλή ευκαιρία να βγουν και να κατακτήσουν την πεδιάδα του Μικρού Μύτικα του χωριού Μακροβουνίου. Στην μάχη που ακολούθησε ο Μουρλογεώργης διακρίθηκε για την γενναιότητά του. 

Ενώ ήταν μόνος του και λίγο πιο πέρα από τους δικούς του, τον περικύκλωσαν Τούρκοι καβαλάρηδες. Αυτός όμως τους φοβέριζε με το τουφέκι του και τους σταματούσε. Όταν ένας Τούρκος έσυρε το σπαθί του για να του πάρει το κεφάλι, ο Μουρλογεώργης άρπαξε με τα χέρια του το χαλινάρι και κρύφτηκε κάτω από την κοιλιά του αλόγου. Ο Τούρκος τον πυροβόλησε δυο φορές και τον πλήγωσε ελαφρά, αλλά ο Μουρλογεώργης με το μαχαίρι του ξεκοίλιασε το άλογο και στην συνέχεια σκότωσε τον Τούρκο.       

Από το περιστατικό αυτό, ο Μουρλογιώργης πληγωμένος στάλθηκε στο νοσοκομείο της Βυτίνας, όπου ο χειρουργός Νικόλαος Θεοφιλόπουλος τον περιποιήθηκε και τον θεράπευσε. 

Τα ανδραγαθήματα αυτά που έκανε και σε άλλες μάχες τον έκαναν γνωστό και δημοφιλή στους Έλληνες. Με την αποκατάσταση δεν δέχτηκε να πάρει την παραμικρή περίθαλψη και πέθανε φτωχός και άστεγος.

## Πηγές
* 

Κατηγορία:Αγωνιστές του 1821
Ιωάννης Σακελλαριάδης

Ο **Ιωάννης Σακελλαριάδης** ήταν αγωνιστής του 1821.
## Βιογραφικά στοιχεία
Η καταγωγή του ήταν από τον Σοπωτό Καλαβρύτων. Υπηρέτησε στρατιωτικό υπό του Κωνσταντίνου Πετιμεζά ως υπασπιστής σε διάφορες μάχες κατά τις πολιορκίες της Πάτρας και της Κορίνθου. Πολέμησε δε εκτός των άλλων και τις τελευταίες δυνάμεις του Δράμαλη στην Ακράτα. 

Αργότερα ακολούθησε πολιτική καριέρα και έγινε γραμματέας του Υπουργείου του πολέμου.
## Πηγές
* 
* 
## Αναφορές


Κατηγορία:Αγωνιστές του 1821
Γιαννάκης Σισίνης

Ο **Γιαννάκης Σισίνης** ήταν πολιτικός του 1821.
## Βιογραφικά στοιχεία
Υπηρέτησε το έθνος γινόμενος πληρεξούσιος, βουλευτής και χρημάτισε φροντιστής του στρατού κατά την πολιορκία της Πάτρας επί Θεόδωρου Κολοκοτρώνη. Έκανε πολλές δωρεές από την προσωπική του περιουσία για τις ανάγκες του έθνους. 

## Πηγές
* 

Κατηγορία:Έλληνες πληρεξούσιοι
Κατηγορία:Βουλευτές Ηλείας
Κατηγορία:Έλληνες ευεργέτες

Γ
Νικόλαος Ι. Σισίνης

Ο **Νικόλαος Σισίνης** ήταν αγωνιστής της επανάστασης του 1821.

Υπήρξε στρατιωτικός και πολέμησε σε πολλές μάχες, και κατ' εξοχήν στην εκστρατεία των Αθηνών. Εξελέγη βουλευτής Γαστούνης στις εκλογές του 1843 και πληρεξούσιος Ηλείας στην εθνοσυνέλευση του 1862.

## Πηγές
* 

Κατηγορία:Αγωνιστές του 1821
Νικολαος
Κατηγορία:Έλληνες πληρεξούσιοι
Κατηγορία:Βουλευτές Ηλείας
Διονύσιος Παπαγιαννόπουλος

Ο **Διονύσιος Παπαγιαννόπουλος** ήταν πολιτικός από την Επαρχία Γαστούνης κατά την Ελληνική Επανάσταση του 1821. Ήταν μέλος της Πελοποννησιακής Γερουσίας και το 1823 εκλέχθηκε πληρεξούσιος στην Δεύτερη Εθνοσυνέλευση του Άστρους. Στη συνέχεια υπηρέτησε ως παραστάτης Γαστούνης στο Β' και Γ' Βουλευτικό. Στις 30 Δεκεμβρίου 1825 καταδικάστηκε μαζί με τον Ιωάννη Σισίνη για κακοδιαχείριση των πόρων της επαρχίας τους, και φυλακίστηκε για μικρό διάστημα. Σύμφωνα με τον Φωτάκο ως μέλος της Πελοποννησιακής Γερουσίας «συντέλεσε πολύ στην καταστροφή» του Δράμαλη.

## Παραπομπές


## Πηγές
* 
* 

Κατηγορία:Έλληνες γερουσιαστές
Αναγνώστης Ματσούκας

Ο **Αναγνώστης Ματσούκας** ήταν Έλληνας αγωνιστής και πολιτικός του αγώνα του 1821.

## Βιογραφικά στοιχεία
Η καταγωγή του ήταν από το χωριό Αλητσελεπή της Γαστούνης. Υπηρέτησε στο στρατό και έγινε πολιτικός, έκανε πολλές δωρεές από την προσωπική του περιουσία για την πατρίδα. Χρημάτισε Δήμαρχος του τότε Δήμου Ελίσσης Ήλιδος Αμαλιάδος με έδρα την σημερινή Αμαλιάδα την περίοδο 1837-1842 και πληρεξούσιος Γαστούνης στην Δ' Εθνοσυνέλευση Άργους το 1829.

## Πηγές
* 

## Παραπομπές


Κατηγορία:Αγωνιστές του 1821
Κατηγορία:Έλληνες ευεργέτες
Κατηγορία:Έλληνες πληρεξούσιοι
Κατηγορία:Δήμαρχοι Αμαλιάδος
Καπετάν Κωνσταντής

Ο **Καπετάν Κωνσταντής** ήταν αγωνιστής της επανάστασης του 1821.

## Βιογραφικά στοιχεία
Η καταγωγή του ήταν από την Ανδραβίδα της Γαστούνης. Πήρε μέρος σε πολλές μάχες και αναδείχτηκε, ιδίως στην περίφημη μάχη της 9 Μαρτίου 1822 κατά την πολιορκία της Πάτρας. Τότε ήταν με το στρατιωτικό σώμα του Κωνσταντή Πετιμεζά.

Πολέμησε και σε άλλες πολλές μάχες, και στην πρώτην μάχη των Τούρκων κατά το χωριό Λαντσόι προς τους Λαλαίους. Πήγε και στο Μεσολόγγι όταν πολιορκήθηκε.

## Πηγές
* 

Κατηγορία:Αγωνιστές του 1821
Αδελφοί Καραμεραίοι

Οι **Καραμεραίοι** ήταν αγωνιστές του 1821.

## Βιογραφικά στοιχεία
Πρόκειται για τον **Δημήτριο**, **Αναστάσιο**, και **Μιχάλη** αδελφούς Καραμεραίους. Στην αρχή της επανάστασης εμφανίζονται υπό τον Δημήτριο Παπατσώνη και πήραν μέρος σε όλες τις μάχες της Τριπολιτσάς, όπου και διακρίθηκαν. 

Μετά την άλωση της Τριπολιτσάς, πήγαν στον Κολοκοτρώνη και πήραν μέρος στις μάχες με τον βαθμό του σωματάρχη. 

Μετά την ελευθερία του έθνους αποφάσισαν από τους πρώτους να κατοικήσουν στον Λάλα και να επανιδρύσουν την κωμόπολη.

## Πηγές
* 

Κατηγορία:Αγωνιστές του 1821
Αναγνώστης Παπασταθόπουλος

Ο **Αναγνώστης Παπασταθόπουλος** ήταν αγωνιστής της επανάστασης του 1821.

## Βιογραφικά στοιχεία
Υπήρξε στρατιωτικός πολύπειρος. Έλαβε μέρος σε πολλές μάχες με δικό του στρατιωτικό σώμα, ιδίως στις μάχες του Λάλα, της 9ης Μαρτίου έξω από την Πάτρα, πήγε και στο Μεσολόγγι και εκεί πολέμησε τον Δράμαλη. Έγινε γνωστός σε όλους τους στρατιωτικούς.

## Πηγές
* 

Κατηγορία:Αγωνιστές του 1821
Θυρέα Έβρου

Η **Θυρέα** (πρώην *Καπουτζί* ή *Καπουτζίκιοϊ*) είναι οικισμός της δημοτικής κοινότητας Ελληνοχωρίου του δήμου Διδυμοτείχου στον νομό Έβρου. Σύμφωνα με τα στοιχεία της απογραφής του 2021, ο πληθυσμός της ανέρχεται στους 103 μόνιμους κατοίκους.

## Γενικά και ιστορικά στοιχεία
Ο οικισμός είναι κτισμένος σε υψόμετρο 60 μέτρων και συνδέεται οδικώς με τις πόλεις του Διδυμοτείχου και της Ορεστιάδας μέσω επαρχιακού δικτύου. Ανάμεσα στη Θυρέα και το γειτονικό Ασημένιο έχει βρεθεί ταφικός τύμβος ύψους 10 μέτρων και διαμέτρου 47,5 μέτρων. Στον ίδιο χώρο έχουν βρεθεί και αντικείμενα της προϊστορικής περιόδου.

Επί τουρκοκρατίας έφερε την ονομασία *Καπουτζί* ή *Καπουτζίκιοϊ* και το 1907, σύμφωνα με έκθεση του εκπαιδευτικού Δημητρίου Σάρρου, είχε ελληνικό πληθυσμό που ανερχόταν στους 530 κατοίκους διαθέτοντας παράλληλα γραμματοδιδασκαλείο. Σύμφωνα με στατιστική που συντάχτηκε το 1919, στον οικισμό κατοικούσαν 262 Έλληνες. 

Διοικητικά, η Θυρέα μετά την ενσωμάτωσή της στο ελληνικό κράτος το 1920 υπάχθηκε στην επαρχία Διδυμοτείχου ως οικισμός της κοινότητας Ελληνοχωρίου, ενώ από το 1997 υπάγεται στον δήμο Διδυμοτείχου.

## Απογραφές πληθυσμού

## Παραπομπές


Κατηγορία:Δήμος Διδυμοτείχου
Κατηγορία:Χωριά της περιφερειακής ενότητας Έβρου
Αδελφοί Εμμανουήλ

[thumb|right|250px|Αναμνηστική πλάκα στο πύργο [Νεμπόισα, όπου ο Ρήγας και οι επτά σύντροφοί του βρήκαν φρικτό θάνατο: οι χιώτες Ευστράτιος Αργέντης και Αντώνιος Κορωνιός, οι Καστοριανοί **Ιωάννης και Παναγιώτης Εμμανουήλ**, ο Γιαννιώτης Δημήτριος Νικολίδης, ο Σιατιστιανός Θεοχάρης Τουρούντζας και ο Κύπριος Ιωάννης Καρατζάς]]

Τα αδέλφια **Ιωάννης και Παναγιώτης Εμμανουήλ** από την Καστοριά υπήρξαν συνεργάτες του Ρήγα Φεραίου και συμμάρτυρές του.
## Βιογραφία
Ο Ιωάννης Εμμανουήλ γεννήθηκε το 1774 και σπούδασε ιατρική στη Βιέννη. Ο αδερφός του Παναγιώτης, που ήταν δύο χρόνια μικρότερος ήταν λογιστής στον εμπορικό οίκο του συνεργάτη του Ρήγα, Ευστράτιου Αργέντη. Ο Ιωάννης Εμμανουήλ που είχε συνδεθεί με τον Ρήγα και υποστήριζε τα σχέδια του για την απελευθέρωση των Ελλήνων, στάλθηκε στη Μακεδονία για την προετοιμασία της εξέγερσης. Όταν επέστρεψε στην αυστριακή πρωτεύουσα συνελήφθη από την αστυνομία μαζί με τον αδερφό του, τον Ρήγα Φεραίο και άλλα δεκαπέντε άτομα. Όλοι παραδόθηκαν στον πασά του Βελιγραδίου και εκτελέστηκαν στις 24 Ιουνίου του 1798.
## Σημειώσεις

 

## Παραπομπές

## Πηγές
* Αιμίλιος Λεγκράν, Ανέκδοτα έγγραφα περί Ρήγα Βελεστινλή και των συν αυτώ μαρτυρησάντων (1891), ελλην. μετάφρ. Σπυρίδων Λάμπρος
*Λέανδρος Βρανούσης, Ρήγας (Βασική βιβλιοθήκη, αρ.10, Αθήνα 1954)
* Εγκυκλοπαίδεια Πάπυρος Λαρούς Μπριτάννικα, τ. 19

Κατηγορία:Έλληνες εθνομάρτυρες
Κατηγορία:Καστοριανοί
Κατηγορία:Μακεδόνες
Παραλαυριονίτης

Ο **παραλαυριονίτης** (αγγλ. paralaurionite) είναι ένυδρο χλωριούχο ορυκτό του μολύβδου. Οφείλει το όνομά του στην περιοχή στην οποία πρωτοβρέθηκε (Λαύριο) ενώ το πρόθεμα παρα- καταδεικνύει το διμορφισμό του με τον λαυριονίτη.

Είναι δευτερογενές ορυκτό, σχηματιζόμενο από εξαλλοιώσεις μολυβδούχων μεταλλευτικών αποριμμάτων από το θαλάσσιο νερό. Ενίοτε αποτελεί προϊόν υδροθερμικής δράσης σε πολυμεταλλικές αποθέσεις.

Ορυκτά με τα οποία σχετίζεται είναι ο λαυριονίτης, ο πενφιλντίτης, ο φιντλερίτης, ο φωσγενίτης (Λαύριο), ο ματλοκίτης, ο κερουσίτης, ο υδροκερουσίτης και ο διαβολεΐτης (Tiger, Αριζόνα).

Ανευρίσκεται στην Τοσκάνη της Ιταλίας, ορισμένες περιοχές της Σκωτίας, στο Σόμερσετ της Αγγλίας, στα όρη Χαρτς στη Γερμανία, στο σύμπλεγμα Bushveld της Νότιας Αφρικής, την Αντοφαγάστα της Χιλής, το ορυχείο Touissit του Μαρόκου και πολύ μεγάλοι κρύσταλλοι με ιώδη απόχρωση στο Tiger της Αριζόνα.

Στην Ελλάδα είναι χαρακτηριστικό ορυκτό σχεδόν σε όλα τα μεταλλεία Λαυρίου. Οι μεγαλύτεροι κρύσταλλοί του ανευρίσκονται στην παραλία του Θορικού.

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

Παραλαυριονιτης
Κατηγορία:Αλογονίδια
Ανάγλυφο της σκεπτόμενης Αθηνάς

Το ***ανάγλυφο της σκεπτόμενης Αθηνάς*** ή ***Αθηνά προ στήλης*** (προγενέστερος τίτλος) είναι αρχαίο αττικό ανάγλυφο, και ένα από τα διασημότερα έργα του Μουσείου της Ακρόπολης. Βρέθηκε το 1888 στις ανασκαφές της Ακρόπολης και φιλοξενείται στο μουσείο της Ακρόπολης στην Αθήνα με αριθμό καταλόγου 695. Το έργο χρονολογείται κατά τον 5ο αιώνα π.Χ., περίπου το 460 π.Χ. Είναι κατασκευασμένο από μάρμαρο Πάρου.
## Περιγραφή
Χαμηλά προεξέχει μια λεπτή ταινία που παριστάνει το έδαφος, στο οποίο επάνω στέκει η θεά Αθηνά. Το έδαφος του αναγλύφου ήταν χρωματισμένο με γαλάζια μπογιά όπως διαπιστώθηκε από την έρευνα. Το ίδιο χρώμα έφερε και η τετραγωνική επιμήκης στήλη  που στέκει όρθια στο δεξί μέρος του αναγλύφου. Η στήλη ήταν διακοσμημένη με μια ταινία εν είδει επίκρανου. Η ενδυμασία της Αθηνάς αποτελείται από τα υποδήματα, αττικό χιτώνα χωρίς μανίκια με ζωσμένο απόπτυγμα, και κράνος τύπου κορινθιακού. Στέκει μπροστά στην στήλη, ελαφρά κλίνοντας μπροστά έχοντας το δεξί χέρι στην μέση ενώ με το αριστερό χέρι στηρίζει το δόρυ. Το κεφάλι είναι ελαφρά γερμένο προς τα κάτω. Το ανάγλυφο έχει διαστάσεις ύψος: 54 εκ., πλάτος: 32-31,5 εκ, πάχος: 0,5 εκ.   
## Ερμηνεία
Η έκφραση της Αθηνάς εμπνέει μελαγχολία ή λύπη. Πιθανόν επειδή η στήλη να δηλώνει επιτύμβιο μνημείο των πεσόντων στρατιωτών των μηδικών πολέμων προς υπεράσπιση της πατρίδας.
## Ιστορική τοποθέτηση
Το ανάγλυφο βρέθηκε στον αρχαιολογικό χώρο της Ακρόπολης νότια του Παρθενώνα, μεταξύ του κρηπιδώματος του ναού και του νοτίου τείχους της Ακρόπολης. Το σημείο αυτό ήταν ίσως το εργαστήριο κατασκευής γλυπτών κατά την επί Περικλέους οικοδόμηση του Παρθενώνα. Η διάσταση της Αθηνάς, το περίγραμμα των μορφών, και η διάπλαση των μελών του σώματος είναι κάλλιστα γνωρίσματα της τελειοποιημένης τέχνης. Οι πτυχές του χιτώνα δείχνουν ότι ο καλλιτέχνης δεν είναι απαλλαγμένος από την επίδραση της αρχαϊκής τέχνης. Το ανάγλυφο κατατάσσεται στου τελευταίους χρόνους του πρώτου ήμισυ του 5ου π.Χ. αιώνα.
## Πηγές

* 
* 
* 

Κατηγορία:Ανάγλυφα
Κατηγορία:Μουσείο Ακρόπολης
Κατηγορία:Αρχαιολογικά ευρήματα στην Αττική
Κατηγορία:Αθηνά
Διαφορική μηχανή

thumb|350px|right|''Πλήρης λειτουργική διαφορική μηχανή.''
Η **Διαφορική Μηχανή** ήταν μια αυτόματη μηχανική αριθμομηχανή η οποία ήταν σχεδιασμένη να συνοψίζει πολυωνυμικές συναρτήσεις. Τόσο οι λογαριθμικές όσο και οι τριγωνομετρικές συναρτήσεις μπορούν να προσεγγισθούν με πολυώνυμα, έτσι η αναλυτική μηχανή μπορεί να υπολογίσει πολλά χρήσιμα σύνολα αριθμών. Η διαφορική μηχανή ήταν σχεδιασμένη να κάνει πρόσθεση, αφαίρεση, πολλαπλασιασμό και διαίρεση με ακρίβεια 6 δεκαδικών ψηφίων.

## Παραπομπές


Κατηγορία:Μηχανές
Κατηγορία:Ιστορία υπολογιστών
Ιωάννης Λογοθέτης

Ο **Ιωάννης Στάμου Λογοθέτης** (μέσα 18ου αιώνα - 1826) ήταν αγωνιστής της ελληνικής επανάστασης και πολιτικός από τη Λιβαδειά. Ασχολούνταν με το εμπόριο. Του είχε απονεμηθεί το τιμητικό εκκλησιαστικό αξίωμα (οφίκιο) του Λογοθέτη, το οποίο κράτησε και για επώνυμο. Ήταν πρόκριτος της Λιβαδειάς και από τους πρωτεργάτες της εξέγερσης στην πόλη. Aναφέρεται ότι μαζί με τους Διάκο, Φίλωνα, Μπούσγο και Νάκο προετοίμαζαν την εξέγερση. Στη Φιλική Εταιρεία είχε μυηθεί το 1819 από τον Αθ. Ζαρίφη. Το 1820 είχε κατηγορηθεί μαζί με τους άλλους προκρίτους από τον Τούρκο βοεβόδα ότι ήταν πράκτορες του Αλή Πασά, και είχε ζητηθεί από τον  βοεβόδα να καταδικαστούν σε θάνατο, αλλά τελικά αθωώθηκε. 

Χρημάτισε πληρεξούσιος Λιβαδειάς στην Α' Εθνοσυνέλευση Επιδαύρου το 1821, στη Γ' Εθνοσυνέλευση Επιδαύρου το 1826, μέλος του Εκτελεστικού το 1821 και έπαρχος Αίγινας το 1824. Στις 3 Φεβρουαρίου 1823 η Εθνοσυνέλευση της Ερμιόνης τον κατηγόρησε για μονομερή κατάργηση του Αρείου Πάγου στην Αθήνα, στο πλαίσιο, πιθανόν, της διαμάχης μεταξύ Πελοποννησίων και Στερεοελλαδιτών οπλαρχηγών.

## Παραπομπές


Κατηγορία:Έλληνες πληρεξούσιοι
Κατηγορία:Αγωνιστές του 1821
Κατηγορία:Πρόκριτοι
Κατηγορία:Έλληνες μέλη της Φιλικής Εταιρείας
Γιαννούλης Καραμάνος

Ο **Γιαννούλης Καραμάνος** (Πραστός, ; - Αθήνα, 1850) ήταν αγωνιστής της ελληνικής επανάστασης και πολιτικός από τον Πραστό Κυνουρίας.

Πριν την επανάσταση ήταν προεστός Πραστού, είχε μυηθεί στη Φιλική Εταιρεία από τον Αναγνώστη Κοντάκη . Ήταν ένας από τους προκρίτους και ιερείς που είχαν κληθεί στην Τριπολιτσά λίγο πριν την έκρηξη της επανάστασης . Φτάνοντας στην Τριπολιτσά φυλακίστηκαν και επέζησαν μόνο πέντε, ανάμεσά τους και ο Καραμάνος που απελευθερώθηκε κατά την πολιορκία της πόλης από τους Έλληνες. 

Χρημάτισε μέλος της Πελοποννησιακής γερουσίας, του βουλευτικού ενώ ήταν πληρεξούσιος της επαρχίας Αγίου Πέτρου στην Α' Εθνοσυνέλευση Επιδαύρου, στην Γ' Εθνοσυνέλευση Τροιζήνας, στην Γ' Εθνοσυνέλευση Επιδαύρου και στην Γ' Εθνοσυνέλευση Ερμιόνης.

## Παραπομπές
* Γενικά Αρχεία του Κράτους, Τοπικό αρχείο Λεωνιδίου https://web.archive.org/web/20090912044355/http://gak-leonid.ark.sch.gr/16martiou02.htm

Κατηγορία:Έλληνες πληρεξούσιοι
Κατηγορία:Έλληνες γερουσιαστές
Ιδιώνυμο έγκλημα

**Ιδιώνυμο έγκλημα** σύμφωνα με το ελληνικό Ποινικό Δίκαιο, χαρακτηρίζεται η άδικη πράξη, εκείνη που δεν φέρει μεν τα βασικά χαρακτηριστικά εγκλήματος, αλλά τα τυπικά κάποιου άλλου βασικού αδικήματος. Συνηθέστερα πρόκειται για πράξη που αποτελεί απόπειρα ή κάποια προπαρασκευαστική ενέργεια βασικού αδικήματος, (εγκλήματος), που κολάζεται με ιδιαίτερη ποινή.

Τέτοιες περιπτώσεις ιδιωνύμων εγκλημάτων κατά τον ελληνικό Ποινικό Κώδικα (Π.Κ.) είναι η σύσταση συμμορίας (κατά το άρθρο 187 του Π.Κ.), η υπαίτιος μέθη (κατά το άρθρο 193 του Π.Κ.), η συμμετοχή σε αυτοκτονία (κατά το άρθρο 301 του Π.Κ.), η συμπλοκή (κατά το άρθρο 313 του Π.Κ.), η ασέλγεια μεταξύ συγγενών (άρθρο 346 του Π.Κ.).
Επίσης υφίστανται και αδικήματα που δεν τιμωρούνται ως πράξεις αυτούσιες όπου αλλάζει η ονομασία τους λόγω ιδιαιτερότητας. Για παράδειγμα η κλοπή μεταξύ συγγενών κολάζεται με ελαφρότερη ποινή χαρακτηριζόμενη "*[[υφαίρεση]]*", ή όπως η υπεξαίρεση.

Ειδικότερα όμως ιδιώνυμο χαρακτηρίστηκε το αδίκημα της εφαρμογής ιδεών που αποσκοπούν στην δια βιαίων μέσων ανατροπή του κοινωνικού καθεστώτος όπως αυτό ορίστηκε από τον Ν.4229/1929.



## Εξωτερικοί Σύνδεσμοι
Ποινικός Κώδικας
Κατηγορία:Εγκλήματα
Κατηγορία:Ποινικό Δίκαιο
Βοράνια

Τα **βοράνια** είναι ενώσεις του βορίου. Κανονικά πρόκειται για ενώσεις βορίου και υδρογόνου. Ωστόσο, ο όρος επεκτείνεται και σε ενώσεις που έχουν την παρουσία και άλλων χημικών στοιχείων.

# Αν περιέχουν τουλάχιστον μία οργανική ρίζα ονομάζονται οργανοβοράνια.
# Αν δεν περιέχουν οργανική ρίζα ονομάζονται ανόργανα βοράνια.
# Αν περιέχουν άνθρακα ονομάζονται καρβοβοράνια. 
# Αν παρεμβάλλονται και άτομα μετάλλων, τότε έχουμε τα μεταλλοβοράνια.
# Βοράνιο (BH3) είναι το πρώτο μέλος των ανόργανων βορανίων.
Κωνσταντίνος Γκίκας (αγωνιστής)

Ο **Κωνσταντίνος Γκίκας** ήταν αγωνιστής του 1821.

## Βιογραφικά στοιχεία
Η καταγωγή του ήταν από την επαρχία Πύργου. Βρέθηκε σε πολλές μάχες και προπάντων στην μάχη του Λάλα και την πολιορκία της Πάτρας. Υπήρξε δε και στο Μεσολόγγι, υπό τις διαταγές του Γ. Σισίμη, και έπειτα του Χρύσανθου. Στην πολιορκία της Ακρόπολης υπηρέτησε υπό τις διαταγές του Καραΐσκάκη και φάνηκε πολύ χρήσιμος.

## Πηγές
* 

Κατηγορία:Αγωνιστές του 1821
Τετράεδρο

**Τετράεδρο** είναι το πολύεδρο που έχει τέσσερις έδρες, δηλαδή η τριγωνική πυραμίδα. 

Ειδικότερα, το κανονικό τετράεδρο είναι το Πλατωνικό στερεό που έχει τέσσερις έδρες. Με άλλα λόγια είναι ένα τριδιάστατο γεωμετρικό σχήμα, το οποίο οριοθετείται από τέσσερα κανονικά πολύγωνα, και συγκεκριμένα από τέσσερα ίδια ισόπλευρα τρίγωνα.

Το τετράεδρο ως γεωμετρικό στερεό έχει τέσσερις έδρες, έξι ακμές και τέσσερις κορυφές.

## Χαρακτηριστικά κανονικού τετραέδρου

μικρογραφία|συμμετρίες του τετράεδρου

Έστω ότι η πλευρά του τετράεδρου είναι α, τότε:

* Μήκος ακμής: α
* Ύψος τριγώνου έδρας: \mathrm{\alpha\frac{\sqrt{3}}{2}}
* Γωνία τριγώνου έδρας: \mathrm{\frac{\pi}{3}}=60°

* Εμβαδόν έδρας:\mathrm{\alpha^{2}\frac{\sqrt{3}}{4}}
* Εμβαδόν παράπλευρης επιφάνειας:\mathrm{\alpha^{2}\frac{3\sqrt{3}}{4}}
* Εμβαδόν συνολικής επιφάνειας:\mathrm{\alpha^{2}\sqrt{3}}
* Ύψος στερεού:\mathrm{\alpha\frac{\sqrt{6}}{3}}
* Όγκος:\mathrm{\alpha^{3}\frac{\sqrt{2}}{12}}

## Εξωτερικοί σύνδεσμοι
* 
* 

Κατηγορία:Πολύεδρα
Κατηγορία:Πλατωνικά στερεά
Κατηγορία:Πρισματοειδή πολύεδρα
Αλέξιος Μοσχούλας

Ο **Αλέξιος Μοσχούλας** ήταν Φιλικός και αγωνιστής του αγώνα του 1821.
## Βιογραφικά στοιχεία
Η καταγωγή του ήταν από την Αγουλινίτσα. Χρημάτισε στρατιωτικός και πολιτικός. Η οικογένειά του αυτή των Μοσχουλέων θυσίασε πολλά για τον αγώνα. Μυήθηκε στη Φιλική Εταιρεία στις 6 Αυγούστου 1818. Στις 24 Απριλίου 1821, έλαβε μέρος στη μάχη της Αγουλινίτσας, με 60 παλικάρια από τον Πύργο, όπου τον βοήθησε και ο αδελφός του Σπύρος Μοσχούλας. Έλαβε μέρος ως πληρεξούσιος στην Β΄ Εθνοσυνέλευση Άστρους το 1823.

## Αναφορές


Κατηγορία:Αγωνιστές του 1821
Σωτήριος Νοταράς

Ο **Σωτήριος Νοταράς** ήταν πολιτικός του 1821.
## Βιογραφικά στοιχεία
Η καταγωγή του ήταν από την επαρχία Κορίνθου. Φυλακίστηκε μαζί με άλλους προκρίτους στην Τριπολιτσά. Υπηρέτησε την πατρίδα του ως πολιτικός στην επαρχία.

## Πηγές
* 

Σωτηριος
Κατηγορία:Πρόκριτοι
Γεώργιος Ρουσιάδης

Ο **Γεώργιος Ρουσιάδης** (1783-1852) ήταν μέλος της Φιλικής Εταιρίας και λόγιος.
## Βιογραφία
Γεννήθηκε στην Κοζάνη στα τέλη του 18ου αιώνα και σπούδασε στη Σχολή της Κοζάνης. Υπήρξε μαθητής του Αμφιλόχιου Παρασκευά. Εργάστηκε αρχικά ως οικοδιδάσκαλος και στη συνέχεια ως δάσκαλος στις ελληνικές κοινότητες της Βιέννης και της Πέστης. Πέθανε στην Αθήνα, όπου διέμενε από το 1848, το 1852.
## Έργα του
* Γραμματική της νεοελληνικής γλώσσης (Βιέννη 1834),
* Ομήρου Ιλιάδος μετάφρασις (Βιέννη 1817-1819,τομ.6),
* Ημερολόγιον του σωτηρίου έτους 1819 (Βιέννη 1819).

Επίσης μετέφρασε πολλά ξένα έργα.
## Πηγές
* Εγκυκλοπαίδεια Πάπυρος Λαρούς Μπριτάννικα, τ.45
## Βιβλιογραφία
* Παπαγεωργίου Γεώργιος, "Ο Κοζανίτης Λόγιος έμπορος Γεώργιος Ρουσιάδης", Δωδώνη 21, τ.χ.1 (1992), Ιωάννινα 1995, σ. 345-383.

Κατηγορία:Έλληνες μέλη της Φιλικής Εταιρείας
Κατηγορία:Έλληνες λόγιοι του 19ου αιώνα
Ταράς Μπούλμπα (ταινία 2009)

"**Taras Bulba**" (ρωσικά: *Тарас Бульба*) είναι μια ιστορική ταινία δράμα βασισμένη στο ομώνυμο μυθιστόρημα του Νικολάι Γκόγκολ. Η ταινία γυρίστηκε στην Ουκρανία και στην Πολωνία. Προβλήθηκε στους κινηματογράφους της Ρωσίας στις 2 Απριλίου του 2009, για να συμπέσει με τα διακοσαέτια του Νικολάι Γκόγκολ. Η ταινία δεν ήταν βασισμένη στην πρώτη έκδοση του ομώνυμου βιβλίου που κυκλοφόρησε το 1835 αλλά αυτής που κυκλοφόρησε το 1842.

## Σκάνδαλο

Το έργο αυτό είχε χρηματοδοθεί από το Υπουργείου Πολιτισμού της Ρωσίας και δέχτηκε αρνητική κριτική στην Ουκρανία, για την ύπαρξη, στην ταινία, πολιτικής προπογάνδας που έμοιαζε με τα φυλλάδια του Βλαντίμιρ Πούτιν. Στην ταινία, οι Πολωνοί χαρακτήρες μιλούν πολωνικά, ενώ οι Κοζάκοι της Ουκρανίας μόνο στα ρωσικά. Ο σκηνοθέτης της ταινίας, Βλαντιμίρ Βόρτκο (που είναι Ουκρανός) είναι μέλος του Κομμουνιστικού Κόμματος της Ρωσικής Ομοσπονδίας έχει αντίθετες απόψεις. Θεωρεί ότι Ρώσοι και Ουκρανοί είναι ο ίδιος λαός, ότι η Ουκρανία είναι το νότιο τμήτα του Κράτους των Ρως. Στη Ρωσία φοβούνται, ότι η ταινία αυτή μπορεί να προκαλέσει ιστορικές αντιπαραθέσεις στην Ουκρανία. Η ταινία είχε εξεταστεί και στην Πολωνία, για να ελέγξουν εαν υπήρχαν αντι-πολωνικοί χαρακτήρες. Υπάρχει η πιθανότητα ο σκηνοθέτης, να πρόσθεσε σκηνές πολωνικής βιαιότητας στην αρχική πλοκή του μυθιστορήματος του Νικολάι Γκόγκολ.

## Παραπομπές


Κατηγορία:Ρωσικές ταινίες
Κατηγορία:Ταινίες του 2009
Κατηγορία:Ρωσόφωνες ταινίες
Κατηγορία:Ταινίες βασισμένες σε μυθιστορήματα
Κατηγορία:Ρωσικές ιστορικές ταινίες
Κατηγορία:Ρωσικές περιπετειώδεις ταινίες
Κατηγορία:Πολωνόφωνες ταινίες
Δάσιοι

Οι αδελφοί **Δάσιοι** ήταν πολιτικοί του 1821.

Πρόκειται για τους **Παναγιώτη** και **Ιωάννη**. Η καταγωγή τους ήταν από την επαρχία Κορίνθου. Υπηρέτησαν την πατρίδα πριν την επανάσταση. Μετά την επανάσταση κάναν πολλές ωφέλειες για τον τόπο. Ήταν φιλήσυχοι άνθρωποι με άδολο πατριωτισμό αποφεύγοντας τα μεγάλα αξιώματα. Έκαναν πολλές δαπάνες από την ιδιωτική τους περιουσία.

## Πηγές
* 

Κατηγορία:Έλληνες ευεργέτες
Αναγνώστης Οικονομόπουλος

Ο **Αναγνώστης Οικονομόπουλος** ήταν πολιτικός του 1821.
## Βιογραφικά στοιχεία
Η καταγωγή του ήταν από τον Μεγάλο Άγιο Γεώργιο της επαρχίας Κορίνθου. Ήταν πολιτικός καθ' όλη την εποχή του Δράμαλη και συνέδραμε τον Θεόδωρο Κολοκοτρώνη, όλο το διάστημα της παραμονής του εκεί.

Στην Β΄ Εθνοσυνέλευση Άστρους ήταν πληρεξούσιος του Στρατιωτικού.

## Πηγές
* 

Κατηγορία:Αγωνιστές του 1821
Θεοχάρης Ρέντης (γερουσιαστής)

Ο **Θεοχάρης Ρέντης** ήταν πρωτεργάτης και πολιτικός του αγώνα του 1821.

Η καταγωγή του ήταν από την επαρχία Κορίνθου. Δραστηριοποιήθηκε πολιτικά πριν ακόμα της επαναστάσεως και ενήργησε υπέρ του αγώνα. Μετά την επανάσταση έγινε γερουσιαστής των Καλτεζών και αργότερα πάλι γερουσιαστής.

## Πηγές
* 

Κατηγορία:Έλληνες γερουσιαστές
Θ
Ιωάννης Νοταράς

Ο **Ιωάννης (Γιαννάκης) Νοταράς** ήταν αγωνιστής του 1821 (Τρίκαλα Κορινθίας 1805 - Ανάλατος/Φάληρο Αττικής 1827). Σκοτώθηκε το 1827 κατά την καταστροφική για τις ελληνικές δυνάμεις μάχη του Ανάλατου.

## Βιογραφικά στοιχεία
Γεννήθηκε το 1805 στα Τρίκαλα Κορινθίας και ήταν γόνος της σημαντικής αρχοντικής οικογένειας των Νοταράδων. Πατέρας του ήταν ο πρόκριτος Σωτήρης Νοταράς και μητέρα του η Μαρία, αδελφή του Ανδρέα Ζαΐμη. Διακρινόταν για το παράστημά του και τη φυσική του παρουσία και ήταν γνωστός στο περιβάλλον του ως «αρχοντόπουλο». Είχε στοιχειώδη μόρφωση και στο ξεκίνημα της Επανάστασης, αν και πολύ νεαρός σε ηλικία, δημιούργησε δικό του στρατιωτικό σώμα αποτελούμενο από Μοραΐτες και Ρουμελιώτες, που ήταν και η πλειοψηφία των ανδρών του. Μάλιστα τα χρήματα για τη μισθοδοσία των στρατιωτών του προέρχονταν από τη δική του περιουσία. 

Συμμετείχε στην πολιορκία του Ακροκόρινθου και μετά το τέλος της πολιορκίας και την παράδοση του κάστρου ορίστηκε ως φρούραρχος. Πολέμησε γενναία και διακρίθηκε στην απόκρουση της στρατιάς του Δράμαλη. Το 1824, σε ηλικία μόλις 19 ετών αναδείχτηκε στρατηγός των επαναστατικών δυνάμεων. Στην πρώτη φάση του εμφυλίου συντάχθηκε με τον θείο του, Ανδρέα Ζαΐμη, με αποτέλεσμα, στη δεύτερη φάση, να βρεθεί, όπως και ο θείος του, αντιμέτωπος με την κυβέρνηση Κουντουριώτη αλλά και τα κυβερνητικά στρατεύματα από τη Ρούμελη. Ως αποτέλεσμα καταδιώχτηκε από τον Γκούρα και εγκαταλελειμμένος από τους Ρουμελιώτες στρατιώτες του, που ήταν δυσαρεστημένοι γιατί δεν αμείβονταν ικανοποιητικά, βρήκε καταφύγιο στον Άγιο Γεώργιο Κορινθίας.

Όταν ο Κουντουριώτης επικράτησε, ο Ιωάννης Νοταράς αναγκάστηκε να παραδοθεί στις 9 Δεκεμβρίου 1824 και στη συνέχεια μεταφέρθηκε στο Ναύπλιο, όπου και φυλακίστηκε μαζί με άλλους ηγέτες του αντικυβερνητικού στρατοπέδου. Σύμφωνα με τον Φώτιο Χρυσανθόπουλο ο τόπος φυλάκισής του ήταν η Ύδρα.

Αφού αποφυλακίστηκε συγκρότησε ξανά δικό του στρατό και τον Ιούλιο του 1825 πήρε μέρος στη δεύτερη πολιορκία της Πάτρας. Επίσης, απέκρουσε τα αιγυπτιακά στρατεύματα του Ιμπραήμ στην περιοχή της Μεσσηνίας.  Το 1826 έγινε αιτία εμφύλιας διαμάχης στην Κορινθία ως αντίζηλος του εξαδέλφου του Παναγιώτη Νοταρά για το χέρι της Σοφίας Ρέντη, κόρης του προεστού Θεοχάρη Ρέντη. Αποτέλεσμα της αναταραχής αυτής ήταν η ολοκληρωτική καταστροφή του χωριού Σοφικού το Μάιο του 1826. Στα τέλη Ιανουαρίου του 1827 ως επικεφαλής σώματος 1.200 στρατιωτών προχώρησε στην Αττική, όπου υπό την ηγεσία του Γεώργιου Καραϊσκάκη και του Βρετανού φιλέλληνα Τόμας Γκόρντον συμμετείχε σε μάχες εναντίον του στρατού του Κιουταχή, ανάμεσα στις οποίες και στη μάχη της Καστέλας, μαζί με τον Ιωάννη Μακρυγιάννη και τον Κρητικό Δημήτριο Καλλέργη. Στη συγκεκριμένη μάχη πολέμησε έχοντας την ευθύνη του κέντρου της ελληνικής παράταξης. Σκοτώθηκε κατά την καταστροφική για τις επαναστατικές δυνάμεις μάχη του Ανάλατου την 24η  Απριλίου του 1827.

## Αναφορές

## Πηγές
* 
* Πάπυρος Larousse Britannica, τομ.39, σσ. 295-296, Αθήνα:2007.

Κατηγορία:Αγωνιστές του 1821
Ιωαννης
Γεώργιος Νοταράς

Ο **Γεώργιος Νοταράς** (πέθανε το 1852) ήταν αγωνιστής και πολιτικός του αγώνα του 1821.

## Βιογραφικά στοιχεία
Η καταγωγή του ήταν από την επαρχία Κορίνθου. Βρέθηκε στην Βλαχία και κατατάχτηκε στον Ιερό λόχο και πήρε μέρος στην επανάσταση που έγινε εκεί. Μετά την διάλυση της εκεί επανάστασης επέστρεψε στην Κόρινθο για να κάνει πολιτική καριέρα. Έγινε πληρεξούσιος σε πολλές εθνοσυνελεύσεις (Γ' Εθνοσυνέλευση Τροιζήνας,Γ' Εθνοσυνέλευση Επιδαύρου,Δ' κατά συνέχειαν Εθνική των Ελλήνων Συνέλευση, Δ' κατ' επανάληψη Εθνική των Ελλήνων συνέλευση, Η της Γ’ Σεπτεμβρίου εν Αθήναις Εθνική των Ελλήνων Συνέλευσις), βουλευτής, γερουσιαστής. Πέθανε εν ενεργεία γερουσιαστής, την 1η Δεκεμβρίου 1852.
.

## Πηγές
* 

## Παραπομπές


Κατηγορία:Αγωνιστές του 1821
Κατηγορία:Έλληνες πληρεξούσιοι
Κατηγορία:Βουλευτές Κορινθίας
Κατηγορία:Έλληνες γερουσιαστές
Γεωργιος
Καμαριζαΐτης

Ο **καμαριζαΐτης** (αγγλ. kamarizaite) είναι ένυδρο αρσενικικό ορυκτό του σιδήρου. Οφείλει το όνομά του στην περιοχή Καμάριζα του Λαυρίου, όπου εντοπίστηκε από Ρώσους ορυκτολόγους. Το όνομα εγκρίθηκε από την ΙΜΑ (International Mineralogical Association) το 2008 (IMA2008-017).

Ανευρέθη στα μεταλλεία Λαυρίου και συγκεκριμένα στην Καμάριζα, όπου οφείλει και το όνομά του, αποτελώντας και χαρακτηριστικό ορυκτό (type locality). Χωρίς να είναι διαπιστωμένο, προέρχεται από εξαλλοιώσεις των μεταλλευτικών υπολειμμάτων που περιέχουν σίδηρο.

Σχετίζεται με ιαροσίτη, σκοροδίτη και γκετίτη.

Δεν έχει αναφερθεί η ανεύρεσή του σε άλλα σημεία της Γης μέχρι σήμερα.

## Πηγές
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
* 

Καμαριζαιτης
Κατηγορία:Ορυκτά του αρσενικού
Κατηγορία:Ένυδρα ορυκτά
Χάτση Γιάννης

Ο **Χάτση Γιάννης** ήταν αγωνιστής του 1821.

Η καταγωγή του ήταν από το Σοφικό της επαρχίας Κορίνθου. Έφυγε για την Ανατολή και επέστρεψε στις αρχές της επανάστασης. Υπηρέτησε ως στρατιώτης στις δύο πολιορκίες της Κορίνθου, και στη μάχη του Αγιονoρίου κατά την επιστροφή του Δράμαλη στην Κόρινθο.

## Πηγές
* 

Κατηγορία:Αγωνιστές του 1821
Γεώργιος Λύκος

Ο **Γεώργιος Λύκος** ήταν αγωνιστής του 1821. Η καταγωγή του ήταν από το χωριό Χέλι (Αραχναίο) της Αργολίδας. Υπηρέτησε ως στρατιώτης στο σώμα του Νικηταρά στην πολιορκία της Κορίνθου και στην μάχη του Αγιονορίου, όταν ο Δράμαλης επέστρεψε από την Αργολίδα στην Κόρινθο. Το 1832 εκλέχθηκε πληρεξούσιος στην Ε΄ Εθνοσυνέλευση.

## Παραπομπές


## Πηγές
* 

Κατηγορία:Αγωνιστές του 1821
Κατηγορία:Έλληνες πληρεξούσιοι
Νικόλαος Οικονόμου

Ο **Νικόλαος Οικονόμου** και οι αδελφοί του ήταν οικονομικοί υποστηρικτές της Ελληνικής Επανάστασης του 1821.
## Βιογραφικά στοιχεία
Η καταγωγή τους ήταν από το χωριό Γκούρα του Φενεού Κορινθίας ("Φονιά Κορίνθου"). Φάνηκαν πολύ χρήσιμοι στον αγώνα, δαπανώντας πολλά από την προσωπική περιουσία τους για τις ανάγκες του αγώνα.

Το αρχοντικό τους σώζεται ακόμη και σήμερα, στην πλατεία του χωριού.

## Πηγές
* 

Κατηγορία:Έλληνες ευεργέτες
Φοντάνα ντι Τρέβι

Η **Φοντάνα ντι Τρέβι** (ιταλ. *Fontana di Trevi*) ή **Κρήνη ντι Τρέβι**, είναι σιντριβάνι στην περιοχή Τρέβι στη Ρώμη, στην Ιταλία. Είναι το μεγαλύτερο μπαρόκ σιντριβάνι της πόλης ύψους 25,9 μέτρων και πλάτους 49 μέτρων.Σχεδιάστηκε από τον Ιταλό αρχιτέκτονα Νικόλα Σάλβι και ολοκληρώθηκε από τον Πιέτρο Μπράτσι.

## Ιστορία μέχρι το 1629 της περιοχής του υδραγωγείου και του σιντριβανιού
μικρογραφία|Η Φοντάνα ντι Τρέβι τη νύχτα

Το όνομα "*Φοντάνα ντι Τρέβι*" σημαίνει "*κρήνη στους τρεις δρόμους*" (*tre vie*), στην κυριολεξία σημαίνει *"κρήνη του τριδρόμου"* Το συντριβάνι αυτό σηματοδοτεί το τέλος του "σύγχρονου" Άκουα Βέρτζινε, του ανακαινισμένου Άκουα Βίργκο, ενός αρχαίου ρωμαϊκού υδραγωγείου το οποίο υδροδοτούσε την αρχαία Ρώμη. Το 19 μ.Χ., οι Ρωμαίοι τεχνίτες εντόπισαν με την υποτιθέμενη βοήθεια μιας παρθένου μια πηγή καθαρού νερού περίπου 13 χιλιόμετρα έξω από την πόλη. (Αυτή η σκηνή αναπαρίσταται στην πρόσοψη του σημερινού σιντριβανιού.) Ωστόσο, το μήκος του υδραγωγείου είναι 22 χιλιόμετρα, γιατί δεν έχει ευθύγραμμο σχήμα. 

Το Ρωμαϊκό έθιμο της κατασκευής ενός όμορφου σιντριβανιού στο τέλος ενός υδραγωγείου που έφερνε νερό στη Ρώμη επανήλθε το δέκατο πέμπτο αιώνα στην εποχή της αναγέννησης. Το 1453 ο πάπας Νίκολας Ε΄ τελείωσε τις επισκευές του Άκουα Βέρτζινε, έχτισε μια απλή λεκάνη σχεδιασμένη από τον ανθρωπιστή αρχιτέκτονα Λέον Μπαττίστα Αλμπέρτι για να σηματοδοτεί την άφιξη του νερού

## Παραπομπές


Κατηγορία:Κρήνες της Ρώμης
Κινέτα Αττικής

Η **Κινέτα** είναι παραθαλάσσιος οικισμός της Δυτικής Αττικής που βρίσκεται κατά μήκος της Εθνικής οδού Αθηνών-Κορίνθου, 56 χιλιόμετρα δυτικά της Αθήνας. Είναι χτισμένη στις ακτές του Σαρωνικού, λίγο δυτικότερα της Κακιάς Σκάλας (Σκυρωνίδες Πέτρες), κάτω από τα Γεράνεια Όρη. Η Κινέτα διαθέτει μία από τις μεγαλύτερες παραλίες του βόρειου Σαρωνικού, κάτι που την έκανε δημοφιλή τόπο παραθερισμού των κατοίκων της Αττικής ήδη από την δεκαετία του 1960. Μετά την δεκαετία του 1980 άρχισε να αποκτάει μόνιμους κατοίκους που αυξήθηκαν ακόμα περισσότερο τις επόμενες δεκαετίες. Η Κινέτα ανήκει στο Δήμο Μεγαρέων και ο πληθυσμός της ανέρχεται σε 1.446 κατοίκους, σύμφωνα με την Απογραφή του 2011.

## Ιστορικά στοιχεία
Η Κινέτα αναφέρεται σε βιβλίο του 1833 ως μικρό χωριό με αρβανίτικο πληθυσμό.  Η ονομασία της θεωρείται πως προέρχεται από το αλβανικό kënetë, που σημαίνει βάλτος και οφείλεται στους μικρούς βάλτους που σχηματίζονταν στο παρελθόν στην περιοχή κοντά στην παραλία.

## Πυρκαγιά (Ιούλιος 2018)
Στις 23 Ιουλίου 2018, έπειτα από πυρκαγιά που ξέσπασε στην ευρύτερη περιοχή της Κινέτας η οποία ξεκίνησε από πευκόφυτη έκταση στα Γεράνεια Όρη, καταστράφηκαν δεκάδες σπίτια και κάηκαν τεράστιες εκτάσεις δάσους. Τα ξημερώματα της 25ης Νοεμβρίου 2019, η Κινέτα επλήγη από τις σοβαρές πλημμύρες που προκλήθηκαν από ισχυρές βροχοπτώσεις στη διάρκεια της νύχτας και είχαν ως αποτέλεσμα την καταστροφή πολλών σπιτιών, καταστημάτων και διαφόρων επιχειρήσεων. Οι δρόμοι της γέμισαν με τόνους μπάζων, λάσπης και φερτών υλικών και παρέσυραν στο πέρασμά τους αυτοκίνητα και πολλά ακόμη αντικείμενα.

## Συνοικίες

* Γαλήνη
* Πανόραμα 1
* Πανόραμα 2
* Πανόραμα 3
* Μαρούγκα
* Παραλία
* Κακιά Σκάλα

## Παραπομπές


Κατηγορία:Χωριά της περιφερειακής ενότητας Δυτικής Αττικής
Κατηγορία:Δήμος Μεγαρέων
Καπελλασίτης

Ο **καπελλασίτης** (αγγλ. kapellasite) είναι ένυδρο χλωριούχο ορυκτό του χαλκού και του ψευδαργύρου. Το όνομα του αποδόθηκε προς τιμήν του Χρήστου Καπέλλα (1938-2004) συλλέκτη και εμπόρου ορυκτών της Καμάριζας στο Λαύριο.

## Εμφάνιση, παραγενέσεις
Σχηματίζεται ως προϊόν εξαλλοιώσεων σε χαλκούχα - ψευδαργυρούχα απορρίμματα μεταλλευτικών δραστηριοτήτων. Ορυκτά με τα οποία σχετίζεται είναι ο ατακαμίτης, ο χαϊντεΐτης και ο παρατακαμίτης.

Ανευρέθη πρώτα στα μεταλλεία Λαυρίου από ομάδα Γερμανών ερευνητών στο ορυχείο Σούνιο αριθ. 19 (φέρει την επωνυμία "Chloridstollen") όπου αποτελεί και χαρακτηριστικό ορυκτό (type locality). Έχει επίσης ανευρεθεί και στα μεταλλευτικά απορρίμματα στην κάμινο Herzog Julius στο Γκόσλαρ των ορέων Χαρτς στην κάτω Σαξονία.

Λόγω του χρώματος και της υφής των κρυστάλλων του αλλά και της σπανιότητάς του είναι αντικείμενο συλλογής από συλλέκτες ορυκτών.

## Πηγές
*Mindat.org
*Webmineral.com
*Mineralienatlas

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*Krause W , Bernhardt Η J , Braithwaite R S W , Kolitsch U , Pritchard R , Mineralogical Magazine , 70 (2006) p.&nbsp;329-340, *Kapellasite, Cu<sub>3</sub>Zn(OH)<sub>6</sub>Cl<sub>2</sub>, a new mineral from Lavrion, Greece, and its, crystal structure, Locality: Lavrion, Greece*

## Σημειώσεις


Καπελλασιτης
Καπελλασιτης
Κινέτα

Η ονομασία **Κινέτα** ή *Κινέττα* μπορεί να αναφέρεται στα εξής:

## Οικισμοί
*Κινέτα Αττικής, οικισμός του Δήμου Μεγαρέων στην Αττική.
*Κινέτα Αργολίδας, οικισμός του Δήμου Ερμιόνης στην Αργολίδα.
*Κινέτα Αχαΐας, καταργημένος από την 16/05/1928 οικισμός της Αχαΐας. 

## Κινηματογράφος
*Κινέτα (ταινία), ταινία του Γιώργου Λάνθιμου.

## Τοπωνύμια
*Τοπωνύμιο στην περιφέρεια της Τοπικής Κοινότητας Δαμακινίου Αχαΐας.
*Τοπωνύμιο στην περιφέρεια της Τοπικής Κοινότητας Μιραλίου Αχαΐας.
Σταύρος Νικολάου

Ο **Σταύρος Νικολάου** ήταν πρωτεργάτης του 1821.

Η καταγωγή του ήταν από την πόλη της Κορίνθου. Διακρίθηκε στην εποχή του λόγω της προσφοράς του ως μέλος της Φιλικής Εταιρείας για την προετοιμασία της επανάστασης. Δαπάνησε μεγάλο μέρος της προσωπικής του περιουσίας υπέρ του αγώνα. 

Ως πολιτικός φάνηκε πολύ χρήσιμος μέσα στην επαρχία του και μέχρι της εξάλειψης των Τούρκων από την Κόρινθο. 

## Πηγές
* 

Κατηγορία:Έλληνες ευεργέτες
Κατηγορία:Έλληνες μέλη της Φιλικής Εταιρείας
Γεώργιος Σπυρίδων

Ο **Γεώργιος Σπυρίδων** ή **Συδέρης** ήταν αγωνιστής του 1821.

Η καταγωγή του ήταν από τα Τρίκαλα Κορινθίας. Ήταν δεξί χέρι του Κιαμίλμπεη, αλλά βρέθηκε στον αγώνα όταν για χάρη της πατρίδας του απαρνήθηκε τον Τούρκο αφέντη του. Έκανε πολλά πριν και μετά την επανάσταση και φάνηκε χρήσιμος. Πέθανε δυστυχισμένος, πάμφτωχος και άστεγος σε ένα ξενοδοχείο της Αθήνας που τρεφόταν από τα απομεινάρια.

## Πηγές
* 

Κατηγορία:Αγωνιστές του 1821
Τομαραίοι

Οι **Τομαραίοι** ήταν οικογένεια που ανάδειξε αγωνιστές του 1821.

Η καταγωγή τους ήταν από τα Τρίκαλα. Πολέμησαν στην αρχή της επανάστασης και στην πολιορκία της  Κορίνθου και δραστηριοποιήθηκαν και πολιτικά. 

## Πηγές
* 

Κατηγορία:Αγωνιστές του 1821
Κατηγορία:Ελληνικά επώνυμα
Γεώργιος Καλαράς

Ο **Γεώργιος Καλαράς** ήταν αγωνιστής και πολιτικός του 1821.

## Βιογραφία
Η καταγωγή του ήταν από την οικογένεια των Καλαράδων του χωριού Αγιονόρι στην επαρχία Κορίνθου. Στο χωριό αυτό έγινε η περίφημη μάχη του Αγιονορίου με τον Δράμαλη. Αδελφοί του ήταν ο Ησαΐας, δάσκαλος στο Άργος, ο παπα-Χρήστος, ο 
ειρημένος Γεώργιος και ο Νικόλαος. Ο τελευταίος αυτός είχε εγκατασταθεί στη Ρωσία.

Όλοι τους υπηρέτησαν με πολλούς και διάφορους τρόπους την πατρίδα: διδάσκοντας, εξασκώντας το ιατρικό επάγγελμα και διαδίδοντας την ιδέα της εξέγερσης. Ήταν μέλη της Φιλικής Εταιρείας. 

Μετά την επανάσταση ακολούθησαν πολιτική σταδιοδρομία.

Ο Γεώργιος ορίστηκε από την Πελοποννησιακή Γερουσία για την Α΄ Εθνοσυνέλευση Επιδαύρου. Ήταν μέλος του Βουλευτικού και της Β΄ Εθνοσυνέλευσης του Άστρους το 1823.

## Παραπομπές


## Πηγές
* 

Κατηγορία:Αγωνιστές του 1821
Κατηγορία:Έλληνες γερουσιαστές
Κατηγορία:Βουλευτές Κορινθίας
Σπυρίδων Μαρκέλος

Ο **Σπυρίδων Μαρκέλος** ήταν αγωνιστής του 1821.
## Βιογραφικά στοιχεία
Η καταγωγή του ήταν από την επαρχία Αιγίνης. Υπηρέτησε στον αγώνα ως στρατιωτικός και πολιτικός. Πήρε μέρος στην πολιορκία της Κορίνθου, πρόβλεπε και προμήθευε τα απαραίτητα για τον αγώνα υλικά, κανόνια, όπλα και πολεμοφόδια τα οποία και χρηματοδοτούσε από την προσωπική του περιουσία. Διατηρούσε επίσης δικό του σώμα στρατιωτών Αιγινίτων. Υποστήριξαν στρατιωτικά τον πολιορκητή της Κορίνθου Αναγνώστη Πετιμεζά και ακολούθησε με τους στρατιώτες του τον Δημήτριο Υψηλάντη για να χτυπήσουν τους πασάδες και τον ίδιο τον Δράμαλη όταν εξεστράτευσε από το Άργος εναντίον της Κορίνθου.

Βγήκε με τον στρατό του και έξω από την Πελοπόννησο πολεμώντας στην Στυλίδα και στην Αγία Μαρίνα υπό τις διαταγές του Νικήτα Σταματελόπουλου. Πήρε μέρος στην εκστρατεία των Αθηνών επί Καραϊσκάκη, και απέδειξε πολύ γενναιότητα και πατριωτικό ενθουσιασμό. Διακρίθηκε για τις πράξεις του με έπαινο. 

## Πηγές
* 

Κατηγορία:Αγωνιστές του 1821
Βραβείο για τις υπηρεσίες στην πατρική γη

Το **Βραβείο «για τις υπηρεσίες στην πατρική γη»** έχει στόχο να επιβραβεύσει άτομα που με την προσφορά τους πέτυχαν ανάπτυξη της ρωσικής κρατικής υπόσταση, την πρόοδο της εργασίας, της ειρήνης, της φιλίας και της συνεργασίας των εθνών και για την συμβολή στην άμυνα της Πατρίδας. 

## Ιστορία
Το Βραβείο «για τις υπηρεσίες στην πατρική γη» δημιουργήθηκε στις 2 Μαρτίου του 1994, με το προεδρικό διάταγμα Νο. 442. Από το 1994 μέχρι την δημιουργία του βραβείου «Ιερή διαταγή του Αγίου Ανδρέα της Ρωσίας» το 1998, θεωρούνταν το υψηλότερο βραβείο της Ρωσικής Ομοσπονδίας.

## Βαθμός
Το Βραβείο «για τις υπηρεσίες στην πατρική γη» έχει τέσσερις βαθμούς:

Αρχείο:Fatherland 1st class.jpg|Βραβείο «για τις υπηρεσίες στην πατρική γη» Ι βαθμού.
Αρχείο:Fatherland_2nd_class.jpg|Βραβείο «για τις υπηρεσίες στην πατρική γη» ΙΙ βαθμού.
Αρχείο:Fatherland_3rd_class.jpg|Βραβείο «για τις υπηρεσίες στην πατρική γη» ΙΙΙ βαθμού.
Αρχείο:Fatherland_4th_class.jpg|Βραβείο «για τις υπηρεσίες στην πατρική γη» IV βαθμού.


## Αποδέκτες
Με το βραβείο αυτό έχουν τιμηθεί τα εξής πρόσωπα
* Ιγκόρ Σιμιόναβιτς Στρόιεβ
* Ολέγκ Εμελιάνοβιτς Κουτάφιν
* Έντουαρντ Εργκάρντοβιτς Ρόσσελ
* Σόρες Ιβάνοβιτς Αλφγιόροφ
* Ζακ Σιράκ
* Μιχαήλ Καλάσνικοφ
* Πατριάρχης Μόσχας Κύριλλος

Υπηρεσιες στην πατρικη γη
Σιαουλιάι Αρίνα

Η ** Šiaulių arena** *(προφορά:Σιαουλιάι Αρίνα)* είναι το μεγαλύτερο γήπεδο της πόλης Σιαουλιάι στη Λιθουανία. Χρησιμοποιείται κυρίως για αγώνες καλαθοσφαίρισης και συναυλίες. Η χωρητικότητά του ανέρχεται σε 5.500 θέσεις για αγώνες καλαθοσφαίρισης και 7.400 για συναυλίες. Άνοιξε τις πύλες του στις 25 Ιουλίου του 2007 και το κόστος ανέγερσής του ανήλθε στα 20 εκατομμύρια ευρώ. Ιδιαίτερο χαρακτηριστικό του γηπέδου είναι το ολογραφικό γυαλί που χρησιμοποιήθηκε για την πρόσοψη του κτηρίου. 

Το γήπεδο χρησιμοποιήθηκε για τις ανάγκες του Ευρωμπάσκετ 2011 που διεξάχθηκε στη Λιθουανία και φιλοξένησε τους αγώνες του 2ου Ομίλου. 

## Εξωτερικοί σύνδεσμοι
* Επίσημη ιστοσελίδα του γηπέδου - *(Αγγλικά)*

Κατηγορία:Γήπεδα καλαθοσφαίρισης στη Λιθουανία
Κατηγορία:Ευρωπαϊκό Πρωτάθλημα Καλαθοσφαίρισης 2011